La Nova Jazz Cava de Terrassa acull una vetllada-homenatge al músic Jordi Sabatés

Fri, 16 Dec 2022 17:25:00 +0000

L'onze de gener del 2022 es donava a conèixer la notícia de la mort del pianista i compositor Jordi Sabatés (a la foto), figura clau de la història musical del nostre país i artista avançat al seu temps. Gairebé un any després de la defunció, aquest vespre tindrà lloc a la Nova Jazz Cava de Terrassa una vetllada-homenatge d'entrada gratuïta, que té l'impuls de Valentí Grau (artífex de l'emblemàtic local terrassenc) i que consistirà en una sèrie d'audicions i projeccions, a més de les explicacions del crític musical i programador Pere Pons i de l'editor cultural Àlex Gómez-Font. Amb aquest últim hi hem parlat per conèixer més a fons la dimensió musical de Jordi Sabatés i per saber tots els detalls de l'acte, titulat "Jordi Sabatés, amb tot l'enyor...".