La 20a edició del Festival IN-EDIT mostrarà el gran moment que viu el documental sobre música

Fri, 23 Sep 2022 16:25:00 +0000

El festival de documentals musicals IN-EDIT torna amb força, farcit de propostes que passen per tots els estils i sota punts de vista molt diversos. Entre el 27 d'octubre i el 6 de novembre, a les 5 sales dels Multicinemes Aribau de Barcelona es projectaran una cinquantena de documentals que nodreixen la que és ja la vintena edició d'un festival on es pot veure des d'una cinta gravada amb una tauleta fins a una superproducció, i que reflecteix el moment màgic que viu, a nivell global, el gènere del documental sobre música. Entre l'oferta de la vintena edició de l'In-Edit, dins de la secció oficial internacional, hi trobem un documental sobre el compositor alemany Karlheinz Stockhausen (a la foto), pioner de la música electrònica, fruit del neerlandès Oeke Hoogendijk, que l'ha titulat "Licht: Stockhausen's legacy", a més de documentals sobre Miúcha, Omara Portuondo i Thelonious Monk. N'hem parlat amb Uri Altell, director del Festival IN-EDIT.