El guitarrista i compositor italià Giovanni Seneca debuta a Barcelona dins del Babel Sound Guitar

Wed, 06 Apr 2022 06:00:00 +0000

Aquest cicle que se celebra al Golem's Teatre de Barcelona ha programat per a diumenge la primera actuació a Barcelona de Giovanni Seneca, un músic molt actiu arreu d'Europa i sobretot a Itàlia, el seu país natal. En el seu concert de diumenge tocarà dos tipus de guitarres: una de clàssica i també una guitarra "battente", un instrument originari del sud d'Itàlia que sovint acompanyava tarantel·les i serenates i que Seneca posa al servei de composicions del segle XXI. El motiu és que la trobada entre la tradició i la modernitat és un dels aspectes que defineixen la proposta sonora d'aquest artista italià. N'hem parlat amb ell mateix.