Novaria Artists estrenarà una nova producció de "Madama Butterfly" al Palau

Wed, 08 Nov 2023 11:00:00 +0000

Aquest diumenge, 12 de novembre, la productora musical NovAria Artists estrenarà al Palau de la Música Catalana una nova producció de "Madama Butterfly", de Giacomo Puccini, compositor de qui l'any vinent se celebrarà el centenari de la mort. La versió escenificada de dues hores amb un entreacte de 15 minuts, s'adapta a les característiques especials de la sala modernista, tot integrant en l'espectacle l'orquestra simfònica, el cor, els solistes i un disseny lumínic dissenyat expressament per a l'ocasió. Però un dels plats forts d'aquesta nova producció és la direcció musical de Salvador Brotons. N'hem parlat amb Sergi Giménez Carreras, director artístic de Novaria Artists i la soprano Sarah Zhai Strauss, que serà una de les cantants que afrontarà el rol protagonista de Cio Cio San.