El Liceu Aprèn estrena l'espectacle infantil "La barcarola"

Thu, 15 Apr 2021 06:15:00 +0000

El servei educatiu del Gran Teatre del Liceu, el Liceu Aprèn, havia programat ja la temporada passada l'estrena d'un espectacle de nova creació titulat "La barcarola", que ha hagut d'esperar fins ara per veure la llum amb totes les mesures de seguretat. Juan Pablo Mendiola, que ja havia treballat en aquest àmbit, és qui va rebre l'encàrrec de dissenyar un producte de proximitat pensat per a públic d'entre 3 i 7 anys. La proposta del Liceu li va arribar ja amb aquest títol i amb una idea concreta. L'espectacle es farà al foyer, on música, imatge i il·lustració interactuaran en directe per embolcallar el públic infantil, que estarà assegut a terra amb l'objectiu de buscar proximitat i la connexió amb l'escena. Francesc Valldecabres serà el director musical d'uns arranjaments fets a partir de la selecció del mateix Juan Pablo Mendiola. Ells dos ens han donat tots els detalls d'aquest nou espectacle.