L'Auditori acull l'estrena mundial d'un espectacle de Gabriel Prokófiev i el Morphosis Ensemble

Fri, 13 Mar 2026 17:25:00 +0000

Aquest diumenge, a les 8 del vespre, la Sala Oriol Martorell de L'Auditori de Barcelona acollirà l'estrena mundial d'un espectacle produït per Gabriel Prokófiev (a la foto) de bracet del conjunt ebrenc Morphosis Ensemble, que dirigeix Joan Bagés. El compositor, productor i DJ, net del cèlebre Serguei Prokófiev, és una veu destacada de l'escena musical internacional gràcies a la seva aproximació a la tradició clàssica mitjançant la fusió amb la música electrònica i el pop. N'hem parlat amb el mateix Bagés.