El cicle d'estiu al pati "Jazz a la Fresca" de la Nova Jazz Cava programa 7 concerts al juliol

Fri, 16 Jun 2023 13:00:00 +0000

Com cada estiu, el pati de la Nova Jazz Cava de Terrassa es prepara per a la seva programació especial a l'aire lliure, el cicle d'estiu al pati "Jazz a la Fresca", que ofereix una selecció de concerts que passen per diverses vessants del jazz i amb estrenes internacionals. D'aquesta manera, entre els dies 7 i 28 de juliol, els divendres i dissabtes a les deu de la nit, s'han programat fins a 7 concerts amb noms com Michele Hendricks, la Vella Dixieland, Eri Yamamoto o Susana Sheiman, entre d'altres. N'hem parlat amb Susana Carmona, programadora del cicle Jazz a la Fresca i responsable de Jazz Terrassa.