Descobrim el quart espectacle de LaboratoriA, "Qué quiere la niña"

Tue, 19 Sep 2023 13:10:00 +0000

LaboratoriA és un projecte que acaba de presentar el seu quart espectacle al Mercat de Música Viva de Vic, titulat "Qué quiere la niña", amb un clar format concert. I és que LaboratoriA, com a concepte, va més enllà de la música, perquè també abraça la dansa i les arts escèniques, a més del "cante" i la producció electrònica. El projecte va néixer el 2017 de la mà de les ballarines i coreògrafes Aina Núñez i Marina Paje, la guitarrista Isabelle Laudenbach i les cantants Cristina López i Ana Brenes (totes, a la foto). Ja des dels inicis es plantejava com una mena de banc de proves en clau femenina i d'aquí ve el seu nom, "LaboratoriA". N'hem parlat amb elles mateixes.