El cantautor Daniel Cros amb la banda Las Almas Sedientas actuaran al Centre Cultural La Mercè

Wed, 11 Jun 2025 16:30:00 +0000

Ja fa molts anys que el nom de Daniel Cros ressona en l'ampli àmbit de la cançó d'autor, una faceta que el músic barceloní ha anat compaginant amb la de productor i intèrpret d'instruments com el piano i la guitarra. Després d'onze discos, la seva darrera aventura musical la presenta acompanyat de nova banda, Las Almas Sedientas. Amb aquest projecte faran parada divendres al Centre Cultural La Mercè de Girona, després que aquesta primavera han passat per punts propers com la Llibreria Byron de Barcelona o la Nova Jazz Cava de Terrassa. Ell mateix ens n'ha fet cinc cèntims.