El Festival de Peralada celebrarà els seus 40 anys amb una programació plena d'aniversaris

Thu, 30 Apr 2026 16:25:00 +0000

Del 17 de juliol al 9 d'agost tindran lloc les propostes d'una nova edició del Festival de Peralada, que celebra quaranta anys de trajectòria a través de la lírica, la dansa, la música de cambra i la creació contemporània en diversos espais del recinte del castell, com l'església, el mirador i el celler, a més del Palau de la Música Catalana. Però aquest no és l'únic aniversari present a la programació, que també recordarà els 10 anys del Campus Peralada, els 30 de carrera de Sílvia Pérez Cruz, els 85 de Jordi Savall o els 100 de Montserrat Torrent. N'ha parlat en roda de premsa Oriol Aguilà, director del festival.