Crossing Lines retrata diversos compositors del panorama internacional actual a L'Auditori

Fri, 29 Jan 2021 07:20:00 +0000

L'Ensemble Crossing Lines, grup de referència de música contemporània a Catalunya, serà dimarts que ve, 2 de febrer, a L'Auditori de Barcelona amb un nou concert dins de la seva temporada Sampler Sèries.
Sota un títol que sembla voler deconstruir Beethoven, el programa de la vetllada presenta un retrat suggeridor de diversos compositors del panorama mundial actual, amb dos noms concrets, la italiana Clara Iannotta i el brasiler Daniel Moreira com a representants d'una generació de creadors joves d'èxit, amb l'afegit de peces de Natacha Diels i Bryan Jacobs que exploren l'element rítmic des d'aproximacions molt diferents. N'hem parlat amb qui serà el director musical de part d'aquest concert, Lorenzo Ferrándiz.