El curs i festival Early Music Morella arriba a la desena edició

Wed, 28 Apr 2021 06:10:00 +0000

Aquest certamen internacional de música medieval i renaixentista, que l'any passat es va poder mantenir tot i la pandèmia amb un centenar d'alumnes, arriba enguany a la desena edició i aquest aniversari rodó, tot i les circumstàncies, es deixarà notar en la programació que tindrà lloc del 16 al 22 de juliol i que ha dissenyat, un cop més, Carles Magraner, violagambista i director i fundador de la Capella de Ministrers. Ell mateix ens ha donat els detalls del curs i del festival, que aquest any porta per títol "Santa María" i té com a eix central el 800 aniversari del naixement del rei Alfons X el Savi, l'autor de les cèlebres Cantigas de les quals la Capella de Ministrers acaba d'editar un nou enregistrament. Entre els artistes que hi passaran hi ha noms com Marta Almajano i Pablo Márquez, Patrizia Bovi, Nuria Sanromà; Silke Gwendolyn Schulze, David Yacus, Robert Cases, Claudio Astronio i Toni Aparisi, entre d'altres.