El Festival Mozart Nits d'Estiu refresca la música del compositor austríac en la versió de l'OBC

Fri, 02 Jul 2021 06:10:00 +0000

El Festival Mozart Nits d'Estiu va començar ahir dijous amb un nou format, amb el qual es presenta per primera vegada l'atenció que l'Orquestra Simfònica de Barcelona i Nacional de Catalunya (l'OBC) ha dedicat fins ara, en algun moment més o menys concentrat de la temporada, al compositor de Salzburg. El festival s'estructura en tres concerts en l'espai de quinze dies, amb obres de Mozart, evidentment, però també de contemporanis seus, entre els quals destaquen els catalans Carles Baguer i Ferran Sor. Després del concert inaugural, que va comptar amb el pianista Albert Cano Smit i el director Andrea Marcon, el festival seguirà dijous, dia 8, amb un dels clarinetistes amb més projecció del moment, l'austríac Andreas Ottensamer, sota la direcció de Jonathan Cohen. El certamen es tancarà el dia 15 de juliol amb un concert amb la violinista Veronika Eberle i sota la direcció de Laurence Equilbey. Hem parlat de tots els concerts del festival amb Robert Brufau, director de L'Auditori.