L'espectacle "Ullsclucs" del projecte educatiu de L'Auditori revisita música tradicional catalana

Mon, 17 May 2021 06:15:00 +0000

Després de la seva presentació, fa uns mesos, en format de disc, el projecte "Ullsclucs", impulsat des de L'Auditori i la Fira Mediterrània de Manresa, continua sent objecte d'atenció ara en forma d'espectacle. És la posada en escena d'una iniciativa d'envergadura, un projecte pedagògic global basat en el repertori de l'Obra del Cançoner Popular de Catalunya, per acostar-lo als més petits amb una mirada actual, i sota la direcció musical d'Arnau Obiols. Els intèrprets del l'espectacle "Ullsclucs" són els músics Carles Belda, Alba Careta, Juliane Heinemann, Pep Pascual, Manu Sabaté i el mateix Arnau Obiols. El repertori es planteja com una passejada per anar descobrint els sons de la natura. A més dels arranjaments i de la part tecnològica aportada al so, aquí el treball escènic hi té un paper important. N'hem parlat amb diversos músics i professionals que hi estan implicats.