Marta Infante i Vespres d'Arnadí porten Vivaldi i Terradellas a l'Auditori Enric Granados de Lleida

Fri, 29 Nov 2024 17:25:00 +0000

L'ària "Nel profondo cieco mondo" de l'òpera "Orlando furioso" de Vivaldi dona títol al programa del concert que demà a les vuit del vespre oferiran la mezzosoprano Marta Infante i l'orquestra barroca Vespres d'Arnadí a l'Auditori Enric Granados de Lleida. Es tracta de l'última oportunitat de veure un programa que, amb algunes variacions, aquests artistes han portat de gira a nombrosos escenaris, tant dels Països Catalans com de l'estranger. A més, per a Marta Infante concretament, serà una ocasió més per cantar a la seva ciutat. N'hem parlat amb ella mateixa.