Descobrim l'espectacle per a nadons "Deliciós fiscorn", que s'estrenarà al Palau

Tue, 25 Jun 2024 16:25:00 +0000

Aquest diumenge, el Palau de la Música Catalana acollirà l'estrena d'un nou espectacle del seu Servei Educatiu. Es tracta de "Deliciós fiscorn", que és un concert pensat per a nadons de fins a 14 mesos, protagonitzat per Pep Moliner i la companyia portuguesa Musicalmente. Moliner, intèrpret d'aquest instrument en nombroses formacions, entre elles la Cobla Sant Jordi, també és professor de l'ESMUC i ens ha explicat la gènesi d'aquest nou format i de la música que s'hi pot sentir.