Fem un tast del disc "Bernat" de Vernat

Wed, 28 Jan 2026 17:30:00 +0000

Vernat és l'alter ego del multiinstrumentista i cantautor Bernat Tortajada, que ha publicat un nou disc recentment, que porta per títol el nom del músic sabadellenc. Posem la mirada, doncs, en aquest treball on l'artista català està acompanyat d'una gran formació, la Camerata Bacasis, amb la direcció de Martí Costa. És amb aquest músic que va començar una feina que més tard desembocaria en l'àlbum, un treball que si bé amb una primera mirada classificaríem en el calaix del pop, un cop escoltat reflecteix molts més elements estilístics, reforçats pels instruments de l'orquestra esmentada. N'hem parlat amb el mateix Vernat.