La Fundació Orfeó Català-Palau de la Música Catalana presenta el seu Pla Estratègic per al 2023-26

Tue, 14 Nov 2023 11:00:00 +0000

Ara fa pocs dies, la Fundació Orfeó Català-Palau de la Música Catalana presentava el seu nou Pla Estratègic, que abasta el període 2023-2026, amb l'objectiu d'augmentar l'impacte de la institució i els seus valors en la societat. El document ha estat elaborat durant un any i mig de treball un equip intern, però ha comptat amb la participació de l'equip directiu, els treballadors i agents externs, i ha estat aprovat per la Junta i el Patronat i compartit amb el Consell de Mecenatge. N'han parlat en roda de premsa Joaquim Uriach, president de la Fundació Orfeó Català-Palau de la Música Catalana i Joan Oller, director general del Palau de la Música Catalana.