Àlex Ollé debuta com a artista resident del Liceu amb l'òpera "La Bohème"

Fri, 11 Jun 2021 06:10:00 +0000

Des de la temporada 2016-17, "La Bohème" de Giacomo Puccini no s'havia representat al Liceu. Ara hi torna amb una producció que reuneix diversos titulars, com ara que és la primera col·laboració amb el director d'escena Àlex Ollé, de la Fura dels Baus com a artista resident, la incorporació del Cor de Cambra del Palau de la Música Catalana a les files del Cor del Liceu, i també que és la primera producció amb presència en escena de cor infantil, en aquest cas, el Veus de Granollers. En el repartiment d'aquesta producció de "La Bohème" s'hi alternen en els papers principals fins a tres cantants en el rol de Mimí, Anita Hartig, Maria Teresa Leva i Adriana González, i dos en el de Rodolfo, Atalla Ayan (que torna al Liceu després de deu anys) i Giorgio Berrugi. La direcció musical anirà a càrrec de Giampaolo Bisanti. N'hem parlat amb ell mateix, Anita Hartig i Àlex Ollé.