El Festival Filmets arriba a la 50a edició programant curtmetratges de temàtica musical

Wed, 16 Oct 2024 16:30:00 +0000

Aquest certamen tindrà lloc entre Badalona i altres ciutats de l'Àrea Metropolitana, des del divendres 18 fins al diumenge 27 d'octubre. Una edició especial, no només per l'aniversari rodó, sinó perquè un any més ens convida a parlar de música: entre l'oferta de curtmetratges d'aquesta nova edició, gairebé una desena destaquen en aquest sentit, bé per la banda sonora o bé perquè els seus personatges són músics, com passa al film "The one note man" (a la foto), o viuen en un context musical. Això fa, doncs, que avui hi posem el focus i recollim les impressions de Josep Maria Muñoz, membre de l'equip i del jurat del veterà festival badaloní.