Presentem la nova edició del Festival de Música Castell de Concabella

Wed, 29 Sep 2021 06:00:00 +0000

Concabella és una entitat de població del municipi dels Plans de Sió, a la comarca de la Segarra, situat al voltant de l'antic castell de Concabella i de l'església parroquial de Sant Salvador. És en aquest castell on, des de fa anys, Enric Ribalta organitza un bon nombre d'activitats culturals i musicals, entre les quals un cicle de concerts que inclou un petit festival de jazz i altres activitats, algunes amb implicació directa del mateix organitzador, perquè ell és flautista i també hi actua. Ho fa com a membre del Quartet Amoenus, una formació de flauta, clarinet, trompa i fagot, que protagonitzarà el concert inaugural d'enguany, dissabte vinent a les set de la tarda. En el programa, obres de Rossini, Lickl i una estrena absoluta: "Lèmurs", de Victor Estapé. Enric Ribalta ens n'ha parlat, com també de la setena temporada d'activitats culturals al castell, organitzades per l'associació cultural Amics del Castell de Concabella.