El Festival Talent dona el protagonisme als artistes emergents formats al Taller de Músics

Tue, 13 Jul 2021 06:15:00 +0000

Un festival dedicat íntegrament a propostes emergents, impulsat pel Taller de Músics, que passa per gairebé totes les expressions de la música popular contemporània: això és el que proposa el Festival Talent, una iniciativa que arriba a la segona edició, que va començar al mes de juny i s'allargarà fins al 21 de juliol, per continuar al mes de setembre. Amb els joves músics formats al centre barceloní com a protagonistes, en aquest certamen hi caben gairebé totes les manifestacions de la música popular contemporània, incloent-hi el jazz en totes les seves formes i el flamenc. Ens n'ha parlat Marta Vallespín, encarregada de l'Àrea de Dinamització del Taller de Músics.