La Bach Camerata de Catalunya oferirà els seus concerts de presentació a Sant Cugat i Barcelona

Mon, 31 Oct 2022 06:00:00 +0000

"Desperteu, la veu ens crida" és l'himne a partir del qual Johann Sebastian Bach va compondre una de les seves cantates més cèlebres, la número 140. Els propers 4 i 5 de novembre, serà una de les escollides, juntament amb la número 56, per als concerts de presentació de la Bach Camerata de Catalunya, que es faran al monestir de Sant Cugat i a l'església de Santa Maria de Gràcia, respectivament. La Bach Camerata de Catalunya es defineix com un projecte innovador i revolucionari que proposa una immersió en l'univers bachià a partir de l'audició del seu repertori espiritual en les millors condicions possibles i posant-la en context o comparant-la amb altres obres. N'hem parlat amb el secretari i gerent de l'entitat, Jordi Tolrà; el director musical, artístic i president de la Bach Camerata, Patrick Valls, i Lluís Badia.