El festival Figueres es MOU posa en dansa la capital de la comarca de l'Alt Empordà

Tue, 14 Jun 2022 16:25:00 +0000

L'últim dia del mes de juny arribarà a Figueres una nova edició del festival Figueres es MOU, un cicle gestat l'any 2014 que, a partir d'una beca que va atorgar el consistori per dinamitzar diversos sectors, va començar una trajectòria com a festival per apropar la dansa a la ciutadania. Al llarg dels anys, amb la seva professionalització i creixement, el Figueres es MOU s'ha consolidat com una proposta que vol arribar a tots els punts de la ciutat. N'hem parlat amb el director del festival, Roger Fernández.