El 55è Voll Damm-Festival de Jazz de Barcelona incorpora tres nous espais a la seva programació

Wed, 13 Sep 2023 16:30:00 +0000

Aquest certamen torna amb força a partir del 10 d'octubre, amb noms consagrats i reconeguts internacionalment i fent una aposta pel jazz fet aquí i pel talent jove. La 55a edició ha convidat uns 400 músics i ha programat més de 100 cites (entre concerts, classes magistrals i altres activitats) que tindran lloc en una vintena d'espais, tres dels quals s'hi afegeixen enguany: el Teatre Tívoli, la sala Jamboree i La Paloma. I com també és tradició en el festival, no hi faltarà el "Retrat d'artista", que aquest any recau en el contrabaixista Horacio Fumero (a la foto). N'han presentat l'edició d'enguany el president de The Project i director del festival, Tito Ramoneda, i el director artístic, Joan Anton Cararach.