Denis Suárez publica el seu primer àlbum com a líder, titulat "El Libro Negro"

Tue, 02 Nov 2021 17:25:00 +0000

Les novetats discogràfiques dels nous talents abraçats per l'univers del jazz sempre ens encurioseixen, i encara més quan hi trobem un fil narratiu que enllaça tot l'àlbum. És el cas d'"El Libro Negro", el primer disc com a líder del bateria i compositor gallec Denis Suárez: deu peces que surten d'una visió singular d'un llibre tan significatiu com la Bíblia. El repte era captar l'energia narrativa del text i convertir-la en música, ens diu l'autor, i això fa que el mateix treball passi per molts registres, que van del jazz a diverses músiques ètniques, i del rock progressiu al llegat tradicional gallec. De tot plegat n'hem parlat amb el mateix músic.