L'Escala i Empúries acullen la 18a edició del Festival Portalblau

Mon, 09 Jun 2025 16:30:00 +0000

Amb l'estiu, entre els festivals que se celebren a prop del mar, torna el Portalblau, una proposta que reuneix art i reflexió amb el Mediterrani com a inspiració i fil comú. Des d'aquest cap de setmana i fins al mes de setembre, diferents punts de l'Escala i Empúries acolliran el gruix d'una iniciativa que a més de concerts inclou debats, cursos i altres activitats amb una perspectiva de pensament crític i sota el prisma de diversos valors com la paritat, el compromís social o la sostenibilitat. Es tracta de la divuitena edició del Portalblau, que ens ha presentat Miquel Fernández, codirector del festival empordanès.