Three Cool Cats obren aquest diumenge el cicle ContraBaix

Fri, 17 Jan 2025 17:30:00 +0000

Fa dotze anys, els músics de Three Cool Cats es van reunir com a grup, després que el contrabaixista nord-americà Doc Scanlon arribés a Barcelona per quedar-s'hi, amb l'objectiu de reunir un repertori que abastés les diferents etapes del jazz clàssic. Dos músics més, Mikha Violin i Juli Aymí, completen aquesta proposta amb vocació d'atrapar tota mena de públic amb peces emblemàtiques de les dècades dels 20, 30 i 40 del segle XX. Diumenge, Three Cool Cats seran els encarregats d'obrir una nova edició del cicle ContraBaix. Un dels components del trio, el mateix Aymí ens ha presentat el grup i ens ha donat els detalls del seu concert de diumenge.