La 17a Violinada d'Argelaguer té Grècia com a cultura convidada

Mon, 03 Feb 2025 17:30:00 +0000

La nova edició de la Violinada escalfa motors per tornar a Argelaguer, la localitat de la Garrotxa que, des de fa disset anys, acull aquesta trobada dedicada a la corda amb arc i que forma part de l'extensa programació pel territori del Festival Folk Internacional Tradicionàrius. Aquest cap de setmana se'n celebra la dissetena edició, que aplegarà músics i aficionats als violins i instruments afins, enguany amb Grècia com a cultura convidada. La violinista i musicòloga Anaís Falcó, una de les coordinadores de la Violinada i ara també membre de la comissió de programació del Tradicionàrius, ens ha parlat de la proposta i de la iniciativa de convidar altres cultures sonores.