El Trio Fortuny celebrarà el seu desè aniversari amb la GIO Symphonia a l'Auditori de Girona

Tue, 07 Apr 2026 16:25:00 +0000

Aquest diumenge, a les 6 de la tarda, l'Auditori de Girona acollirà un dels concerts amb què el Trio Fortuny celebra aquesta temporada el desè aniversari. Format per Joel Bardolet, violí, Pau Codina, violoncel, i Marc Heredia, piano, el Trio s'acompanyarà en aquesta ocasió de la GIO Symphonia per estrenar, sota la batuta de Francesc Prat, un programa que combina el Triple concert de Beethoven i una nova obra encarregada al compositor Joan Magrané perquè sigui interpretada de manera intercalada entre els moviments del cèlebre concert. Aquesta circumstància ha condicionat clarament la forma de l'obra resultant i n'hem parlat amb el mateix Magrané.