Des de Los Angeles, relatem els tres concerts de l'Orfeó Català i el Cor de Cambra amb Dudamel

Fri, 20 Feb 2026 17:30:00 +0000

L'Orfeó Català i el Cor de Cambra del Palau de la Música Catalana faran realitat avui, 20 de febrer, i durant aquest cap de setmana, una de les fites més importants de la seva història, la interpretació de la "Missa solemnis" de Ludwig van Beethoven, sota la direcció del prestigiós Gustavo Dudamel, al Walt Disney Concert Hall de Los Angeles, amb l'Orquestra Filharmònica de Los Angeles (LA Phil) i quatre solistes vocals excepcionals: la soprano Pretty Yende, la mezzosoprano Sarah Saturnino, el tenor SeokJong Baek i el baix Nicholas Brownlee. Serà la primera vegada que el director veneçolà conduirà aquesta obra, i per a aquesta ocasió excepcional ha triat aquests dos cors del Palau. Per això, Albert Torrens, desplaçat a Los Angeles, ha conversat amb Joan Oller, director general del Palau de la Música Catalana, i amb Xavier Puig, director de l'Orfeó Català i del Cor de Cambra del Palau, sobre com s'han preparat aquests concerts.