Bachcelona programa tres cantates de Bach amb lletra de Christiana Marianna von Ziegler

Wed, 04 Jun 2025 16:25:00 +0000

Després de la segona i exitosa edició de La vall d'en Bach, les activitats de Bachcelona continuen aquest dijous al Museu de la Música de Barcelona amb un concert del cicle Cantates de la programació de música antiga de L'Auditori. Els solistes de la Salvat Beca Bach i el Bachcelona Consort interpretaran tres cantates bachianes, les que porten els números de catàleg 87, 108 i 176, que tenen en comú l'autora del text: la poetessa de Leipzig i llibretista Christiana Marianna von Ziegler, amb qui Bach va col·laborar el maig de 1725, és a dir, ara fa exactament 300 anys. N'hem parlat amb Daniel Tarrida (a la foto).