El Festival de Música Castell de Concabella arriba a la 17a edició

Tue, 11 Oct 2022 05:00:00 +0000

El Trio Fortuny (a la foto) obrirà aquest dissabte el 17è Festival de Música Castell de Concabella, organitzat pels Amics del Castell de Concabella, l'Ajuntament dels Plans de Sió i el mateix castell. Aquest certamen enguany ha programat tres concerts. En el concert inaugural, el Trio Fortuny interpretarà obres d'Ernst Bloch, Ludwig van Beethoven i Felix Mendelssohn. La resta de concerts els protagonitzaran el Cor de Cambra del Palau de la Música Catalana, dirigit per Xavier Puig, acompanyat per un conjunt instrumental, i l'Orquestra Simfònica Julià Carbonell de les Terres de Lleida amb el pianista Josep Colom. Els concerts se celebraran sempre en dissabte, entre els mesos d'octubre i novembre, al Castell de Concabella, a les 7 del vespre. Foto: Michal Novak.