Sis equipaments públics catalans posen en marxa el projecte Vibe 35 per guanyar públic jove

Tue, 04 Oct 2022 05:00:00 +0000

Els equipaments són el Mercat de les Flors, el Teatre Lliure, el Liceu, el Teatre Nacional de Catalunya, L'Auditori i el Palau de la Música, i acaben de posar en marxa una iniciativa per incrementar el seu públic jove i potenciar iniciatives educatives i socials. Així, entre els propers 21 d'octubre i 1 de novembre, tots oferiran espectacles de dansa, teatre i concerts de música clàssica i òpera a un preu reduït (d'entre 10 i 20€), exclusivament per a joves d'entre 18 i 35 anys, que seran seguits, en cada cas, d'actuacions musicals d'ambient o discjòqueis, proposats pels principals festivals de música moderna i clubs de Barcelona. Aquest projecte, anomenat Vibe 35, té per lema "A l'octubre, vibra amb la cultura". A la foto, els sis directius dels sis equipaments implicats en el projecte. Autor: Eduard Tabueña.