La Bell Orchestre publica el disc "House music"

Fri, 09 Apr 2021 06:20:00 +0000

Un cop més, hem posat la mirada en un disc instrumental de publicació recent: "House music", de la formació canadenca Bell Orchestre. El cas de la Bell Orchestre, formada a finals dels anys noranta, és el d'una formació difícil de classificar. Si bé pot tenir aspecte de música experimental, la instrumentació -cordes i vents al costat de sintetitzadors- ens pot fer pensar també en la clàssica. Al mateix temps, el fet que dos dels seus membres també siguin del grup Arcade Fire -que situaríem en l'òrbita del rock- fa encara més difícil la ubicació estilística d'aquesta miniorquestra. Però justament la dificultat per etiquetar la Belle Orchestre ja els va bé, sobretot, al trompetista de la formació, Kaveh Nabatian, amb qui hem pogut conversar. Ens ha explicat que l'àlbum parteix de la improvisació col·lectiva.