El Cor de Cambra de Granollers publica el CD "Renaissance" amb Ficta

Wed, 30 Mar 2022 16:23:00 +0000

L'octubre del 2020, el director de cors asturià Marco Antonio García de Paz va ser convidat pel Cor de Cambra de Granollers a dirigir un programa de música del Renaixement que es va anomenar "Renaissance".
Després del concert va sorgir la idea de gravar aquell repertori en un disc que ara ha vist la llum, sota el mateix títol i amb el segell discogràfic Ficta. El CD conté joies de la música vocal del Renaixement, que inclou exemples magnífics de la polifonia que va dominar a Europa durant el segle XVI, en el moment de màxima esplendor d'aquest estil musical. N'hem parlat amb el mateix Marco Antonio García de Paz.