El col·lectiu de sis veus i percussió San Salvador actuen al festival (A)phònica

Wed, 23 Jun 2021 06:15:00 +0000

Tres dones i tres homes, acompanyats de percussió, recorren la tradició oral per transformar-la en una nova manera de fer. Tots ells, cantants des que eren adolescents, i que en un primer moment s'acompanyaven de vents de metall, bateria i electrònica, i que han acabat prescindint d'aquests elements i s'han quedat amb els més arcaics: la veu i la percussió. Ells formen el grup de polifonia en occità San Salvador, que divendres actua a Banyoles en el marc del festival (A)phònica. N'hem parlat amb Thibault Chaumeil, una de les veus de San Salvador.