L'espectacle "Les dones del tango" reivindica la cantant i compositora argentina Eladia Blázquez

Fri, 10 Mar 2023 06:00:00 +0000

Avui i demà, a Castellbisbal i Barcelona, es podrà veure l'espectacle "Les dones del tango", una trobada multidisciplinària al voltant de l'estil d'origen argentí des d'una perspectiva femenina, amb 9 artistes en escena. L'Auditori dels Costals de Castellbisbal i el Centre Artesà Tradicionarius de Barcelona seran els dos escenaris per aquest muntatge que reuneix Irene Aisenberg al piano, la violinista Lluna Aragón, les 4 ballarines Carolina Gómez, Pamela Damia, Pamela Méndez i Sívgín Dalkílík, l'actriu Ana Reich, Marcelo Mercadante al bandoneó, i l'ideòloga de l'espectacle, la cantant Analía Carril. És ella qui ens ha donat els detalls de l'espectacle.