Descobrim el concert que reunirà Altertango i Fantasias Animadas a la sala Paral·lel 62

Mon, 19 May 2025 16:30:00 +0000

Dimecres, a la sala Paral·lel 62 de Barcelona s'ha programat un concert que reuneix les propostes del grup musical Altertango i de Fantasías Animadas, el projecte del músic electrònic Diego Vainer. Tots dos amb orígens a l'Argentina, els primers són a hores d'ara un dels artífexs més reconeguts a casa nostra de la renovació del tango, mentre que a Vainer l'hem pogut veure amb la seva música als crèdits de més d'un muntatge teatral proper. D'aquesta manera, tot sembla indicar que la unió en escena de les dues iniciatives pot resultar del tot inspiradora. Ens n'ha donat els detalls Elbi Olalla, pianista, compositora i arranjadora, i ànima impulsora del grup Altertango.