Rècord d'inscrits a la 71a edició del Concurs Internacional Maria Canals

Fri, 06 Mar 2026 17:30:00 +0000

La setmana que ve arrencarà la 71a edició del Concurs Internacional de Piano Maria Canals de Barcelona, que un any més estén les seves activitats fins més enllà dels concurs en si i centrarà la competició pianística entre el dia 15 de març --jornada en què començaran les proves eliminatòries-- i el dia 25 --quan es farà la final al Palau de la Música--. Seixanta joves intèrprets de 25 països, entre els quals quatre espanyols, concursen enguany en aquest certamen que reparteix premis per un valor de 80.000 euros. El primer d'aquests guardons, el Premi Fundació Occident, serà l'objectiu dels tres pianistes finalistes. Amb rècord d'inscrits, el doble de l'edició passada, el Maria Canals continua sent una referència per al sector pel seu rigor i la seva projecció. N'han parlat en roda de premsa el director del concurs, Jordi Vivancos, i Yukiko Akagi, nova directora artística i presidenta del jurat.