Fem un tast del disc "Trencaclosques", del Duo Ànima

Mon, 17 Mar 2025 17:20:00 +0000

Avui fem uns apunts sobre una novetat discogràfica que porta el nom de l'acordionista Ferran Martínez, músic amb llarga trajectòria en la divulgació de l'instrument i habitual dels escenaris més propers, amb una mirada àmplia pel que fa a gèneres sonors. Formant el Duo Ànima al costat del guitarrista Jesús Martínez, s'han ocupat de polir els arranjaments per a un seguit de composicions que havien quedat en un calaix durant uns anys, i n'ha resultat "Trencaclosques", aquest nou àlbum de setze peces que, segons l'autor, tenen com a inspiració etapes vitals molt emotives i que estilísticament són molt diverses. N'hem parlat amb el mateix Martínez.