La JOSB oferirà dues gires en la seva 8a temporada musical

Wed, 07 Sep 2022 16:25:00 +0000

La Jove Orquestra Simfònica de Barcelona (JOSB) encara la seva vuitena temporada amb energies renovades després de l'estiu i un munt de projectes i novetats. D'entrada, la formació ha renovat el conveni amb la Fundació Orfeó Català-Palau de la Música Catalana i torna la temporada que ve a la sala modernista amb quatre concerts solidaris, que es completaran amb actuacions en altres escenaris com el Casino L'Aliança del Poblenou, el CC La Sedeta o el Teatre Monumental Mataró. Però aquests no seran els únics espais on es podrà sentir la JOSB, ja que l'orquestra tornarà a fer les maletes per emprendre enguany no pas una sinó dues gires. Ens n'ha donat tots els detalls el director titular de la formació, Carlos Checa.