El Mercat de Música Viva de Vic arriba a la 37a edició

Mon, 01 Sep 2025 16:30:00 +0000

D'aquí uns dies, la ciutat de Vic tornarà a acollir la que és una de les seves cites anuals principals. El Mercat de Música Viva de Vic (MMVV) se celebrarà entre el 17 i el 21 de setembre. Aquesta trobada per a artistes i professionals del sector musical reunirà propostes molt noves o acabades de néixer, que van del jazz a la cançó d'autor, passant per les músiques d'arrel, el pop, el rock i l'electrònica. El cartell d'enguany acull una setantena d'actuacions, algunes de les quals són estrenes i d'altres, inicis de gira, en el marc d'un espai que facilita les contractacions i l'intercanvi entre agents del sector. Enguany, a més, el Mercat de Música Viva de Vic estrena equip de direcció artística, format per Jordi Casadesús, Rubèn Pujol i Joan Rial. Hem pogut parlar amb aquest últim, que ens ha explicat com encaren la nova etapa.