Dagoll Dagom estrenarà al març "L'alegria que passa", el seu musical de comiat

Tue, 29 Nov 2022 06:00:00 +0000

La companyia catalana està preparant el seu proper espectacle de producció pròpia, que s'estrenarà al març i portarà per títol "L'alegria que passa". Parteix de l'obra homònima de Santiago Rusiñol, que va ser el seu primer gran èxit, però que no es representa sovint a causa de la seva curta durada. Aquest serà el 26è musical de Dagoll Dagom i amb ell s'acomiada de la creació pròpia per encarar la recta final de la seva existència. N'han parlat en roda de premsa la productora artística de l'espectacle, Anna Rosa Cisquella; Marc Rosich, que s'ha encarregat del text; Andreu Gallén, que n'és el director musical, i Ariadna Peya, que és la directora coreogràfica.