La 41a edició del FIMPT se centra en les propostes joves i en els artistes internacionals

Tue, 26 Apr 2022 06:00:00 +0000

Del 7 al 10 de juliol Vilanova i la Geltrú acollirà una nova edició del seu Festival Internacional de Música Popular i Tradicional, el FIMPT, que torna amb forces renovades després que la pandèmia escurcés la possibilitat de portar artistes de fora, i ara ja sense restriccions d'aforament. El valencià Miquel Gil, l'artista Oumou Sangaré, originària de Mali (a la foto) i el cubà Grupo Compay Segundo seran alguns dels grans reclams en l'edició número 41 de la cita veterana, que té aliances sòlides amb entitats com la Fira Mediterrània de Manresa o el Tradicionàrius. De fet és en aquest centre on s'ha presentat fa poques hores en roda de premsa el cartell d'enguany i n'ha donat tots els detalls la regidora de Cultura del consistori vilanoví, Mercè Mateo.