Ens fixem en la programació del Festival Felip Pedrell i del Teatre Auditori de Tortosa

Fri, 10 Sep 2021 16:25:00 +0000

Per als melòmans del nostre país, de les Terres de l'Ebre en general i de Tortosa en particular, aquesta temporada coincideixen dos esdeveniments d'importància que ens duen a fixar-nos especialment en la programació de l'Auditori Felip Pedrell de la capital del Baix Ebre. D'una banda, la ciutat és encara, fins al mes de desembre, Capital de la Cultura Catalana, i de l'altra l'any que ve es commemorarà el centenari de la mort de Felip Pedrell, considerat el pare de la musicologia a Espanya i fill de la ciutat.
Per tot plegat, hem parlat amb Rocío Caballero, tècnica de Cultura i programadora d'Arts Escèniques de l'equipament, que ens ha desgranat el contingut del festival que porta precisament el nom del compositor i també de l'oferta musical de l'Auditori de Tortosa amb l'actuació, entre d'altres, del Quartet de corda "Neus Català" (a la foto).