El Festival de Torroella de Montgrí reivindicarà la música per reforçar les habilitats emocionals

Fri, 24 May 2024 16:25:00 +0000

Del 2 al 22 d'agost, tindran lloc els 18 concerts de la 44a edició del certamen empordanès. Fidel a la seva predilecció per la música antiga, a la programació destaquen obres com "Il Trionfo del Tempo e del Disinganno", de Händel, amb la soprano Núria Rial, el contratenor Xavier Sabata i Vespres d'Arnadí, o "The Fairy Queen", de Purcell, amb Les Arts Florissants, Le jardin des voix i William Christie. També el conjunt vocal Graindelavoix, que oferirà una selecció de polifonia anglesa, francoflamenca i espanyola. A més, hi haurà lloc per a la música simfònica, com el concert que tornarà a aplegar Joaquín Achúcarro amb la Simfònica del Vallès o la inauguració el 2 d'agost amb l'OBC. N'ha parlat en roda de premsa Montse Faura, directora del Festival.