Descobrim el programa Som Constructores

Fri, 19 Apr 2024 16:30:00 +0000

Avui, un cop més, parlem del programa Som Constructores, una iniciativa coordinada des de l'Associació Catalana per la Pau amb diversos projectes que promouen la denúncia, l'intercanvi i la reflexió sobre els drets humans i culturals de diferents pobles. En una de les línies d'aquesta iniciativa, la música és la protagonista, i des de fa uns tres anys, amb el suport del Taller de Músics i altres entitats docents, tenen lloc intercanvis entre músics de casa nostra i músics d'altres parts del món que dibuixen ponts humans i artístics i funcionen com una experiència d'aprenentatge i traspàs d'idees i vivències. Tot va començar amb l'experiència d'intercanvi amb l'escola de música palestina Al Kamandjati de Ramal·lah (a la foto, Iyad Staiti director general de l'escola) ara fa uns tres anys, i avui hem de posar el focus al Kurdistan turc, concretament a l'Aryen Centre de Van. N'hem parlat amb Tere Palop, coordinadora de projectes de l'Associació Catalana per la Pau.