L'artista Jaume Plensa s'instal·la al Liceu amb dos projectes

Tue, 17 May 2022 16:23:00 +0000

Un dels atractius que, ara fa uns dies, van destacar més els responsables del Gran Teatre del Liceu en la presentació de la pròxima temporada va ser la producció de l'òpera "Macbeth", de Giuseppe Verdi, que tindrà la direcció escènica de Jaume Plensa. La invitació a l'artista català com a convidat, però, també inclou un altre projecte, que és una obra d'art, "Constel·lacions", que incorpora unes portes al vestíbul del teatre, i que serà un nou element arquitectònic, artístic i patrimonial a la façana principal de la Rambla. El disseny de "Constel·lacions" respon a unes lletres estampades en planxes d'acer inoxidable extretes de diferents alfabets, de manera que volen ser un homenatge a la diversitat cultural. N'han parlat en roda de premsa el director artístic del Liceu, Víctor Garcia de Gomar, i el mateix Jaume Plensa.