La coral i l'orquestra de la Universitat Rovira i Virgili fan anys estrenant una obra de Baldrís

Tue, 22 Jun 2021 06:10:00 +0000

Avui dimarts la coral i l'orquestra de la Universitat Rovira i Virgili celebraran plegades els 30 i els 20 anys respectivament amb un concert al Palau de Congressos de Tarragona. Els directors Montse Ríos i Miquel Massana no han volgut renunciar enguany a l'esdeveniment simfonicocoral que havia de tenir lloc l'any passat, al començament d'aquest curs acadèmic que ara acabem. Així doncs, avui s'estrenarà finalment l'obra encarregada a la compositora Carlota Baldrís, que com a lletra té una selecció pròpia dels poemaris "La collita tardana" i "La collita darrera" que Antoni Rovira i Virgili va escriure des de l'exili de la Catalunya Nord, on va fugir del feixisme. La resta del programa del concert està integrat per la suite "Freedom" de Duke Ellington i una selecció de peces breus d'èpoques i estils molt diversos, però unides per un fil conductor. N'hem parlat amb Miquel Massana i Carlota Baldrís.